<classify> Clara Matimo JULAI 2, mwaka huu, Chuo Kikuu cha Mtakatifu Augustino Tanzania SAUT kilitimiza miaka 20 nakufanya sherehe ya kwenda jubilei yamiaka 25, iliyozinduliwa rasmi na Raismstaafu wa Benjamin Mkapa. SAUT ilianzishwa rasmi mwaka 1998, ikiwa ni zao la iliyokuwa Taasisi ya Elimu ya Sayansi ya Jamii NSTI, iliyoanza kutoa huduma mwaka 1960 na wamisionari wa Kanisa Katoliki ambao kwa sasa wanajulikana kama wamisionari wa Afrika wakiongozwa na Askofu, Joseph Blomjous wa Jimbo la Mwanza ambalo sasa ni Jimbo Kuu la Mwanza. NSTI ililenga kutoa mafunzo ya kitaaluma nakitaalamu, ikiwemo maadili ya elimu yauraia na kijamii kwa wazawa bila kujali rangi au imani katika nyanja kuu yausimamizi na utawala pamoja na taaluma ya uandishi wa habari, uhasibu , ugavina utawala katika masuala ya afya. Askofu Blomjous alipostaafu mwaka 1964, aliikabidhiNSTI kwa Askofu Renatus Butibubage aliyeiongoza hadi mwaka 1975 nakuikabidhi kwa Baraza la MaaskofuKatoliki TanzaniaTEC hadi sasa wanaiongoza SAUT SAUT ilianzishwa ili kukumbatia maadili ya ujumbe wainjili ulivyokuja katika ulimwengukupitia neno la Mungu na kwa njia ya mapokeo ya Kanisa Katoliki. Makamu Mkuu wa SAUT, Profesa Costa Ricky Mahalu, anasema chuo hicho kimepata mafanikio mengi tangu kianzishwe, ikiwamo kuongeza udahili wa wanafunzi kutoka 204 hadi 11,400 kwa mwaka wa masomo 201819, huku akibainisha kwamba udahili uliweza kupanda zaidi mwaka 201213 na kufikia wanafunzi 13,121, pia wameongeza vitivo vingine vinne kutoka kimoja cha sayansi ya jamii na mawasiliano ya umma ambavyo ni ualimu, sheria, uhandisi. Kwa mujibu wa Profesa Mahalu, Rais mstaafu Mkapa nimtu muhimu katika maendeleo ya chuo hicho na vyuo vikuu vingine binafsi kwa sababu ndiye kiongozi wa kwanza akiwa rais aliyeanza kutoa mikopo mwaka2005 kwa wanafunzi wa elimu ya juu. Anasema uamuzi huo, ulitokana na mahafali ya kwanzaya chuo hicho yaliyofanyika chuoni hapo mwaka 2001, yeye akia bado rais, wakatihuo Makamu Mkuu wa SAUT Dk. Padri Deogratius Rweyongeza, aliiomba Serikalikukisaidia chuo hicho mambo mbalimbali ikiwemo ujenzi wa miundombinu ya kutoka Mwanza kuingia chuoni hapo. Dk. Padri Rweyongeza, aliiomba pia Serikali kubadili sera ya mikopo kwa elimu ya juu iliSerikali ianze kuwapa mikopo na wanafunzi wa vyuo vikuu binafsi kwani wakatihuo, Serikali ilikuwa inawapatia pesa za masomo ya elimu ya juu wale tu waliokuwawakisoma vyuo vikuu vya Serikali. Anasemamaombi hayo yote yalikubaliwa na Rais Mkapa hivyo mwaka 2002 ujenzi wa barabara kwa kiwango cha lami kuanziaNyegezi Kona mpaka SAUT ulianza na barabara ilizinduliwa mwaka 2004. Naye Mratibu wa Habari Kamati ya sherehe za uzinduzi wa miaka25 ya chuo hicho, Padri Titus Ngapemba,anasema anaamini kuongezeka kwa idadi ya wanafunzi chuoni hapo imetokana nauamuzi mzuri alioufanya Mkapa alipokuwa madarakani kwa kuonyesha upendo kwawahitaji wote katika sekta ya elimu. Mkapa anakumbukwa na Watanzania wote wanaopenda kuona Serikali inawekeza kwenyeelimu kwa kuwa muasisi wa utoaji wa mikopo ya elimu ya juu kwa wanafunzi wavyuo vikuu vyote, vikiwamo,ikiwamo vya binafsi naamini lengo lake lilikuwa nikuhakikisha watanzania wengi wanapata elimu ya juu. Hiyo ndiyo siri ambayo SAUT, hawatamsahau mzee Mkapakatika utendaji wao maana maamuzi yake ya kuwa muasisi wa kutoa mikopo kwawanafunzi wote yalisaidia kutimiza maono ya kanisa katoliki na chuo kwa ujumlaambayo ni maendeleo ya mtu na heshima kwa utu wa binadamu wote. Hakika Mkapa,ni kiongozi na baba bora maana mzazianayetimiza wajibu wake siku zote hapendi kuona watoto wake wanakosa mahitajimuhimu ikiwemo marazi, chakula, matibabu na elimu bora ukweli ni kwamba yotehaya waliopata mikopo waliyapata kupitia uamuzi wko uliyoyafanya mwaka 2005,Mungu azidi kukupa maisha marefu yenye furaha tele.  <topic>: KITAIFA 